
Αύξηση των συντάξεων και άλλες ασφαλιστικές διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομ* τον ακόλουθο νόμο που ψήφισε η Βουλή: 

Άρθρο 1 

Αύξηση συντάξεων 

1. Οι συντάξεις και τα βοηθήματα, που καταβάλλει το 

Δημόσιο και μέχρι του ακαθάριστου ποσού των διακοσίων 
χιλιάδων (200.000) δραχμών μηνιαίως αυξάνονται κατά πο¬ 
σοστό τρία τοις εκατό (3%) από 1ης Ιανουάριου 1992 και 
κατά ποσοστό τρία ακόμη τοις εκατό (3%) από 1ης Ιουλίου 
1992 επί του ποσού αυτών, όπως έχει διαμορφωθεί την 
31η Δεκεμβρίου 1991 και όπως θα διαμορφωθεί την 30ή 
Ιουνίου 1992, αντίστοιχα. Για το τμήμα σύνταξης άνω του 
ακαθάριστου ποσού των διακοσίων χιλιάδων (200.000) δραχ¬ 
μών δεν χορηγείται αύξηση. Ως συντάξεις ή βοηθήματα 
νοούνται τα ποσά, που λαμβάνονταν υπόψη για τη χορήγηση 
της Α.Τ.Α., καθώς και τα ποσά που αντιστοιχούν στις 
αυξήσεις που προβλέπει η αριθ. 64117/2589/24.12.1990 
κοινή απόφαση των Υπουργών Εθνικής Οικονομίας, Οικο¬ 
νομικών, Υγείας, Πρόνοιας και Κοινωνικών Ασφαλίσεων και 
Εργασίας, η οποία κυρώθηκε με το άρθρο 24 του ν. 1947/1991 
(ΦΕΚ 70 Α). Από 1ης Ιουλίου 1992 και εφεξής, λαμβάνεται 
υπόψη και το ποσό, που αντιστοιχεί στην κατά 3% αύξηση 
του προηγούμενου εξαμήνου. ' 

2. Οι αυξήσεις της προηγούμενης παραγράφου χορηγού¬ 
νται και σε εκείνους που θα καταστούν συνταξιούχοι μετά 
την 1η Ιανουαρίου 1992. Η καταβολή τους αρχίζει από την 
ημερομηνία που αρχίζει και η σύνταξη. 


4. Η αύξηση της παρ. 1 καταβάλλεται και σε συνταξιούχους, 
που απασχολούνται και ως μισθωτοί στον ευρύτερο δημόσιο 
τομέα, όπως αυτός έχει οριοθετηθεί με τις διατάξεις της 
παρ. 6 του άρθρου 1 του ν. 1256/1982 (ΦΕΚ 65 Α 1 ), εφόσον 
δεν θα λάβουν αύξηση από τη μισθωτή τους υπηρεσία, αν 
όμως λάβουν αύξηση από την υπηρεσία τους, εφαρμόζονται 
ανάλογα οι διατάξεις, που διέπουν τη χορήγηση της Α.Τ.Α.. 

5. Οι διατάξεις του άρθρου αυτού έχουν ανάλογη εφαρμογή 
και για τις συντάξεις τών υπαλλήλων, που δεν συνταξιο- 
δοτούνται μεν από το Δημόσιο διέπονται όμως από το ίδιο 
νομοθετικό καθεστώς βάσει ιδιαίτερων νομοθετημάτων, που 
είτε παραπέμπουν στις διατάξεις των δημοσίων υπαλλήλων 
είτε επαναλαμβάνουν κατά βάση τις διατάξεις αυτές, καθώς 
και για τις συντάξεις των σιδηροδρομικών, που διέπονται 
από το καθεστώς του ν.δ. 3395/1955 (ΦΕΚ 276 Α ) όπως 
ισχύει. 

6. Ειδικά για το έτος 1992, τα κατώτατα όρια συντάξεων, 
καθώς και οι συντάξεις του Ι.Κ.Α., Ι.Κ.Α.-Τ.Ε.Α.Μ., Ι.Κ.Α.- 
Ε.Τ.Ε.Α.Μ., των Ειδικών Ταμείων της παρ. 1 του άρθρου 9 
του ν. 1976/1991 (ΦΕΚ 184 Α ), ως και του Ν.Α.Τ. και του 
κλάδου Επικουρικής Ασφάλισης Ναυτικών του ν. 1482/1984 
(Φ£Κ 153 Α), αυξάνονται κατά τα οριζόμενα στην παρ. 1 
του άρθρου αυτού. Για το τμήμα σύνταξης άνω του ακα¬ 
θάριστου ποσού των διακοσίων χιλιάδων (200.000) δραχμών 
δεν χορηγείται αύξηση. 

7. Οι αυξήσεις της παρ.1 του άρθρου αυτού χορηγούνται 
και στους συνταξιούχους των ταμείων ή κλάδων επικουρικής 
ασφάλισης, για τα οποία προβλέπεται αύξηση των συντάξεων, 
σύμφωνα με τις διατάξεις του άρθρου 39 του ν. 1469/1984 
(ΦΕΚ 111 Α). 

8. α. Όπου από τη νομοθεσία των ασφαλιστικών οργανι¬ 
σμών δεν παρέχεται εξουσιοδότηση για αύξηση των ασφα¬ 
λιστικών εισφορών και των συντάξεων με υπουργική απ6- 
φαση ή προβλέπεται άλλη διαδικασία για την αύξηση αυτήν, 
είναι δυνατόν τα ποσά των ασφαλιστικών εισφορών και 
συντάξεων των οργανισμών αΰτών να αυξάνονται με από¬ 
φαση του Υπουργού Υγείας, Πρόνοιας και Κοινωνικών Α¬ 
σφαλίσεων, ύστερα από γνώμη του Δ.Σ. του οικείου ταμείου. 

β. Η αύξηση αυτή μπορεί να γίνει και πέρα από τις 
αποδοχές ή ανώτατα όρια, που προβλέπονται για τον 
υπολογισμό των συντάξεων και εισφορών, σύμφωνα με τις 


3. Εάν για οποιαδήποτε αιτία επέλθει μεταβολή στο ποσό 
της σύνταξης ή του βοηθήματος, όπως αυτά ορίζονται στην 
παράγραφο 1 του άρθρου αυτού, μεταβάλλεται και το ποσό 
της αύξησης με βάση τη νέα σύνταξη ή το βοήθημα, από 
τη χρονολογία πού επέρχεται η μεταβολή. 

ισχύουσες καταστατικές διατάξεις των οικείων ασφαλιστικών 
φορέων. 

γ. Στην περίπτωση που μετά από ποσοστιαία αύξηση των 
εισφορών με τη διαδικασία αυτήν επακολουθήσει αύξηση 
των αποδοχών πάνω στις οποίες υπολογίζονται οι ασφα¬ 
λιστικές εισφορές, σύμφωνα με τις διατάξεις της νομοθεσίας 
του ασφαλιστικού οργανισμού, ο υπολογι'σμός των εισφορών 
γίνεται κατ' εφαρμογή των διατάξεων αυτών, εκτός αν οι 
ήδη καταβαλλόμενες εισφορές είναι ανώτερες, οπότε κα¬ 
ταβάλλονται οι ανώτερες αυτές εισφορές. 

Άρθρο 2 

Ανώτατο όριο συντάξεων 

1. Το πρώτο εδάφιο της παρ. 4 του άρθρου 55 του Κώδικα 
Πολιτικών και Στρατιωτικών Συντάξεων (π.δ. 1041/1979, 
ΦΕΚ 292 Α'), όπως συμπληρώθηκε με την παρ. 3 του άρθρου 
4 του ν. 1976/1991, αντικαθίσταται ως εξής: 

"4. Το καθαρά ποσό σύνταξης ή το άθροισμα των καθαρών 
ποσών συντάξεων, που δικαιούται κάθε άμεσος ή έμμεσος 
συνταξιούχος από το Δημόσιο, ν.π.δ,δ!, ή οιονδήποτε α¬ 
σφαλιστικό φορέα κύριας ή επικουρικής ασφάλισης, δεν 
επιτρέπεται να υπερβαίνει το 50πλάσιο του εκάστοτε τεκ¬ 
μαρτού ημερομισθίου της κατά το άρθρο 37 του α ν. 
1846/1951 (ΦΕΚ 179 Α'^22ης ασφαλιστικής κλάσης, εφόσον 
έστω και σε έναν από τους πιο πάνω φορείς η εισφορά 
του εργοδότη υπερβαίνει, κατά το χρόνο απονομής της 
σύνταξης, την εισφορά του ασφαλισμένου ή υπάρχει υπέρ 
του φορέα κοινωνικός πόρος ή επιβάρυνση τρίτων ή ο 
εργοδότης ενισχύει με οποιονδήποτε τρόπο τον ασφαλιστικό 
φορέα. Στον περιορισμό του προηγούμενου εδαφίου υπά¬ 
γονται οι συντάξεις, οι οποίες απορρέουν από μισθό, ο 
οποίος καθορίζεται με τυπικό νόμο ή υπουργική απόφαση 
ή συλλογική σύμβαση, οι συντάξεις των αναπήρων και 
θυμάτων πολέμου και των εξομοιούμενων με αυτούς, οι 
χορηγίες δημάρχων και κοινοταρχών, καθώς και οι συντάξεις, 
που προέρχονται από ελεύθερη άσκηση επαγγέλματος και 
από αυτοαπασχόληση. Ως καθαρό ποσό σύνταξης λογίζεται 
το ποσό, που απομένει μετά από την αφαίρεση από το 
ακαθάριστο ποσό συντάξεως του δικαιούχου των κάθε είδους 
κρατήσεων, που κατά νόμο τον βαρύνουν και του φόρου 
εισοδήματος και της εισφοράς Ο.Γ.Α., που αναλογεί στο 
ποσό αυτό. Για τον υπολογισμό του φόρου δεν λαμβάνεται 
υπόψη ο φόρος, που αντιστοιχεί για τυχόν άλλα εισοδήματα 
του συνταξιούχου, ο οποίος σε κάθε περίπτωση θεωρείται 
ότι έχει σύζυγο και δύο τέκνα που τον βαρύνουν - . 

2. Η ασφαλιστική κλάση, που προβλέπεται από την παρ.1 
του άρθρου 16 του ν. 1902/1990 για τον υπολογισμό του 
ανώτατου ορίου συντάξεων, ορίζεται από 1ης Ιανουαρίου 
1992 η 22η, ως ποσό δε σύνταξης λογίζεται το καθαρό 
ποσό, όπως προσδιορίζεται από τις διατάξεις της προη>- 
γούμενης παραγράφου. 

3. Η ισχύς του άρθρου αυτού αρχίζει από 1ης Ιανουαρίου 

1992. ' - 

Άρθρο 3 

Διατήρηση συνταξιοδοτικών δικαιωμάτων 

1. Στο τέλος του άρθρου 83 του Κώδικα Πολιτικών και 
Στρατιωτικών Συντάξεων π.δ. 1041/1979 (ΦΕΚ 292 Α) 
προστίθεται παράγραφος 4 ως εξής: 

"4. Το προσωπικό του Υπουργείου Γεωργίας, το οποίο 
μεταφέρεται ή εντάσσεται, σύμφωνα με τις διατάξεις του 


άρθρου 26 του ν. 1845/1989 (ΦΕΚ 102 Α'), στο Εθνικό 
Ίδρυμα Αγροτικής Ερευνας (ΕΘ.Ι.ΑΓ.Ε.) και κατά το χρόνο 
μεταφοράς ή ένταξης είχε τη δημοσιοϋπαλληλική ιδιότητα, 
εξακολουθεί να διατηρεί τα συνταξιοδοτικά του δικαιώματα 
έναντι του Δημοσίου και όλη η υπηρεσία του στο ΕΘ.Ι.ΑΓ.Ε., 
από το χρόνο μεταφοράς ή ένταξης και εφεξής, λογίζεται 
για κάθε συνέπεια ότι διανύθηκε στο Δημόσιο. Το ίδιο ισχύει 
και για το επί συμβάοει προσωπικό εφόσον κατά το χρόνο 
μεταφοράς ή ένταξής του είχε υπαχθεί στις διατάξεις του 
ν.δ. 874/1971 (ΦΕΚ 81 Α'). 

Το προσωπικό της παραγράφου αυτής εξακολουθεί να 
ασφαλίζεται και,στα ταμεία επικουρικής ασφάλισης και πρό¬ 
νοιας, στα οποία είχε υπαχθεί μέχρι τη μεταφορά ή ένταξή 
του στο ΕΘ.Ι.ΑΓ.Ε., καθώς και στην υγειονομική περίθαλψη 
του Δημοσίου. 

Το λοιπό προσωπικό, καθώς και το νεοπροσλαμβανόμενο 
στο ΕΘ.Ι.ΑΓ.Ε. υπάγεται στην κοινή ασφάλιση του Ι.Κ.Α. 
α.ν. 1846/1951 (ΦΕΚ 179 Α ).* 

Άρθρο 4 

Επιλογή ασφαλιστικού φορέα μετατασσόμενων 
υπαλλήλων 

1. Στο τέλος του άρθρου 84 του Κώδικα Πολιτικών και 
Στρατιωτικών Συντάξεων προστίθενται παράγραφοι 9 και 
10 ως εξής: 

'9. Τακτικοί υπάλληλοι του Δημοσίου, οι οποίοι μετατάσ¬ 
σονται ή μεταφέρονται, σύμφωνα με τις διατάξεις του 
άρθρου 34 του ν. 1876/1990 (ΦΕΚ 27 Α'), όπως αντικατα- 
στάθηκαν με τις διατάξεις της παρ. 1 του άρθρου 56 του 
ν. 1943/1991 (ΦΕΚ 50 Α'), σε οργανισμούς τοπικής αυτο¬ 
διοίκησης ή σε άλλα νομικά πρόσωπα δημόσιου δικαίου 
(ν.π.δ.δ.), δικαιούνται να επιλέξουν την παραμονή τους στο 
συνταξιοδοτικά καθεστώς του Δημοσίου αντί του συνταξιο- 
δοτικού καθεστώτος του φορέα κύριας ασφάλισης, στο 
οποίο υπάγεται το τακτικό προσωπικό της υπηρεσίας στην 
οποία μετατάσσονται ή μεταφέρονται και όλη η υπηρεσία 
από το χρόνο της μετάταξης ή μεταφοράς τους και εφεξής 
λογίζεται ότι παρασχέθηκε στο Δημόσιο για κάθε συνέπεια. 
Το ίδιο ισχύει και για τους επί συμβάοει υπαλλήλους του 
Δημοσίου, οι οποίοι κατά το χρόνο μετάταξης ή μεταφοράς 
τους, είχαν υπαχθεί στις διατάξεις του ν.δ. 874/1971. 

10. Τακτικοί υπάλληλοι οργανισμών τοπικής αυτοδιοίκησης 
ή άλλων νομικών προσώπων δημόσιου δικαίου, οι οποίοι 
μετατάσσονται ή μεταφέρονται, σύμφωνα με τις διατάξεις 
του άρθρου 34 του ν. 1876/1990, όπως αντικαταστάθηκαν 
με τις διατάξεις του άρθρου 56 του ν. 1943/1991, στο 
Δημόσιο, στους οργανισμούς τοπικής αυτοδιοίκησης ή σε 
άλλα νομικά πρόσωπα 'δημόσίου δικαίου, δικαιούνται να 
επιλέξουν την παραμονή τους στο συνταξιοδοτικά καθεστώς 
του φορέα κύριας ασφάλισης, που υπάγονταν μέχρι τη 
μετάταξη ή μεταφορά τους, αντί του συνταξιοδοτικού κα¬ 
θεστώτος του φορέα κύριας ασφάλισης, στο οποίο υπάγεται 
το τακτικό προσωπικό της υπηρεσίας, στην οποία μετα¬ 
τάσσονται ή μεταφέρονται και όλη η υπηρεσία από τη 
μεταφορά ή μετάταξή τους και εφεξής λογίζεται ότι πα- , 
ρασχέθηκε στην υπηρεσία από την οποία μετατάσσονται ή 
μεταφέρονται. Οι διατάξεις των δύο πρώτων εδαφίων της 
παρ. 9 και της παρ. 14 του άρθρου 20 του ν. 1735/1987 
(ΦΕΚ 195 Α') δεν έχουν εφαρμογή στην προκειμένη περί¬ 
πτωση. Εργοδοτικές εισφορές για κύρια σύνταξη, που βά¬ 
ρυναν την προηγούμενη υπηρεσία, βαρύνουν τη νέα τους 
υπηρεσία από το χρόνο της μετάταξης ή μεταφοράς τους 

2. Τακτικοί υπάλληλοι του Δημοσίου, των ο.τ.α και των 
άλλων ν.π.δ.δ., οι οποίοι μετατάσσονται ή μεταφέρονται, 
σύμφωνα με πς διατάξεις της προηγούμενης παραγράφου, 
εφόσον επιλέξουν την παραμονή τους στο συνταξιοδοτικό 
καθεστώς κύριας ασφάλισης, στο οποίο υπάγονταν μέχρι 
τη μετάταξη ή μεταφορά τους, διατηρούν υποχρεωτικά και 
τα αντίστοιχα ταμεία επικουρικής ασφάλισης, πρόνοιας και 
υγειονομικής περίθαλψης, στα οποία υπάγονταν μέχρι τη 
μετάταξη ή μεταφορά τους θεωρούμενοι ότι ουδέποτε 
εξήλθαν από την ασφάλισή τους. Εργοδοτικές εισφορές, 
που τυχόν βάρυναν την προηγούμενη υπηρεσία για επικου¬ 
ρική ασφάλιση, πρόνοια και υγειονομική περίθαλψη, βαρύνουν 
εφεξής τη νέα τους υπηρεσία. Αν όμως υπαχθούν στο 
συνταξιοδοτικό καθεστώς κύριας ασφάλισης των τακτικών 
υπαλλήλων της υπηρεσίας στην οποία μετατάσσονται ή 
μεταφέρονται. υπάγονται υποχρεωτικά και στο αντίστοιχο 
καθεστώς επικουρικής ασφάλισης, πρόνοιας και υγειονομικής 
περίθαλψης των υπαλλήλων αυτών από το χρόνο της 
μετάταξης ή μεταφοράς τους. 

3. Η επιλογή του συνταξιοδοτικού φορέα των αναφερο- 
μένων στην παρ. 1 γίνεται με υπεύθυνη δήλωση του ν. 
1599/1986 (ΦΕΚ 75 Α'), που υποβάλλεται στην υπηρεσία 
στην οποία μετατάσσονται ή μεταφέρονται και δεν μπορεί 
να ανακληθεί. 

Η προθεσμία για την υποβολή της δήλωσης είναι έξι (6) 
μήνες και αρχίζει, για όσους μεν έχουν ήδη μεταταγεί ή 
μεταφερθεί, από την έναρξη ισχύος του νόμου αυτού, για 
όσους δε πρόκειται να μεταταγούν ή να μεταφερθούν μετά 
την ισχύ του παρόντος, από την ημερομηνία έκδοσης της 
σχετικής πράξης. Όσοι από τους μετατασσομένους ή με- 
ταφερομένους είχαν επιλέξει συνταξιοδοτικό φορέα κατ' 
εφαρμογή των διατάξεων των νόμων 1583/1985 (ΦΕΚ 222 
Α'), 1813/1988 (ΦΕΚ 243 Α'), 1902/1990 (ΦΕΚ 138 Α ) και 
1976/1991 (ΦΕΚ 184 Α'), η επιλογή τους παραμένει ισχυρή. 

4. Οι διατάξεις των προηγούμενων παραγράφων έχουν 
ανάλογη εφαρμογή και για τους αποσπωμένους κατά τα 
οριζόμενα στο άρθρο 58 του ν. 1943/1991, από οποιον- 
δήποτε φορέα της παρ,Ι του άρθρου αυτού και αν προέρ¬ 
χονται, οι οποίοι εν συνεχεία μετατάσσονται στις υπηρεσίες, 
που αποσπώνται. 

5. Η προβλεπόμενη από το τρίτο εδάφιο της παρ. 8 του 
άρθρου 9 του ν. 1902/1990 προθεσμία επιλογής συνταξιο- 
δοτικού φορέα παρατείνεται για ένα τρίμηνο, που αρχίζει 
από την έναρξη της ισχύος του νόμου αυτού. 

Άρθρο 5 

Διατάξεις για το Ταμείο Νομικών 

1. Η παράγραφος 8 του άρθρου 29 του ν.δ. 4114/1960, 
όπως αντικαταστάθηκε από τη διάταξη του άρθρου 16 του 
ν. 730/1977, τροποποιείται ως εξής: 

’8α. Σε περίπτωση, που οι ασφαλισμένοι δεν τηρούν το 
ασφαλιστικό τους βιβλιάριο, σύμφωνα με τη διάταξη του 
εδαφίου γ' της παραγράφου 10 του παρόντος, όπως αντι- 
καταστάθηκε από τη διάταξη του άρθρου 1 του ν. 1090/1980 
ή το τηρούν ελλιπώς, έχουν την υποχρέωση να εξοφλήσουν 
την οφειλή τους, σύμφωνα με τις διατάξεις της παραγράφου 
8 του άρθρου 21 του ν. 1976/1991. Ο υπολογισμός των 
πρόσθετων τελών αρχίζει από τη λήξη της δίμηνης προ¬ 
θεσμίας παράδοσης του ασφαλιστικού βιβλιαρίου. 

Σε περίπτωση αναπροσαρμογής των εισφορών η προ- 
σαύξηση υπολογίζεται με τον ίδιο τρόπο από την ημερομηνία, 


που οι ασφαλιστικές εισφορές καθίστανται απαιτητές και 
επί του ποσού των αναπροσαρμοσμένων αυτών εισφορών. 

β. Χρόνος ασφάλισης, που έχει διαγράφει από το συνολικό 
χρόνο ασφάλισης, σύμφωνα με τις προϊσχύουσες διατάξεις 
θεωρείται συντάξιμος, ύστερα από αίτηση που θα υποβάλει 
ο ασφαλισμένος ή συνταξιούχος, εφόσον έχουν καταβληθεί 
οι εισφορές, οι οποίες προσαυξάνονται κατά ποσοστό 50% 
στο ποσό που Ισχυε κατά το χρόνο της καταβολής. 

Τα ποσά αυτά σε περιπτώσεις συνταξιούχων είναι δυνατό 
να εξοφληθούν σε 12 ισόποσες μηνιαίες δόσεις και να 
παρακρατηθούν από τη σύνταξη. 

Τα οικονομικά αποτελέσματα από τον υπολογισμό του 
πιο πάνω χρόνου αρχίζουν από την ημερομηνία εξόφλησης 
ολόκληρου του ποσού της οφειλής. 

γ. Θεωρούνται νόμιμες οι αποφάσεις του Δ.Σ. τού Ταμείου 
με τις οποίες υπολογίσθηκε ο χρόνος ασφάλισης κατά 
παρέκκλιση των διατάξεων της παρ. 8 του άρθρου 29 του 
ν.δ. 4114/1960, όπως αντικαταστάθηκε με το άρθρο 16 του 
ν. 730/1977 και ίσχυαν πριν από την αντικατάστασή της 
με την παρ.1 του άρθρου αυτού. 

2. Η παράγραφος 6 του άρθρου 13 του ν.δ. 4114/1960 
αντικαθίσταται ως εξής: 

'6. Το διοικητικό συμβούλιο μπορεί με απόφασή του, που 
εγκρίνεται από τον Υπουργό Υγείας, Πρόνοιας και Κοινω¬ 
νικών Ασφαλίσεων, να αναθέτει με προμήθεια ή άλλη απο¬ 
ζημίωση σε μία ή και περισσότερες από τις αναγνωρισμένες 
τράπεζες ή τα ταχυδρομικά γραφεία, σε δημοσίους υπαλ¬ 
λήλους ασφαλισμένους και μη, στα δημόσια ταμεία και τα 
Ταμεία Προνοίας Δικηγόρων, καθώς και στους Δικηγορικούς 
Συλλόγους την είσπραξη των πόρων του Ταμείου, την 
πώληση των ενσήμων και την πληρωμή των παροχών. 

Η ισχύς της διάταξης αυτής αρχίζει από 1/1/1990". 

3. Με προεδρικά διατάγματα, που εκδίδονται με πρόταση 
του Υπουργού Υγείας, Πρόνοιας και Κοινωνικών Ασφαλί¬ 
σεων, ύστερα από γνώμη του διοικητικού συμβουλίου του 
Ταμείου Νομικών και του Συμβουλίου Κοινωνικής Ασφάλειας, 
είναι δυνατό να συμπληρώνονται, να τροποποιούνται και 
να αντικαθίστανται οι διατάξεις της νομοθεσίας του Ταμείου, 
που αφορούν τα ασφαλιζόμενα πρόσωπα, τον τρόπο από¬ 
δειξης άσκησης του επαγγέλματος των ασφαλισμένων του, 
τις προϋποθέσεις απονομής των παροχών, το είδος, την 
έκταση και το ύψρς των παροχών, τη διαδικασία χορήγησής 
τους, τους λόγους έκπτωσης και αναστολής καταβολής 
των παροχών, την παραγραφή των αξιώσεων σπς παροχές, 
το χρόνο έναρξης και λήξης του δικαιώματος σπς παροχές, 
την αναγνώριση χρόνου υπηρεσίας, το ποσό της εισφοράς 
για την αναγνώριση και τον τρόπο εξαγοράς του, την 
απόδειξη της ηλικίας των ασφαλισμένων του, την τήρηση 
μητρώου ασφαλισμένων, το ύψος, τη βεβαίωση, την είσπραξη 
και τις συνέπειες καθυστέρησης καταβολής των ασφαλι- 
σπκών εισφορών. 

- ν · · . Άρθρο 6 

Τρόπος είσπραξης ασφαλιστικών εισφορών 
Τ.Ε.Β.Ε., ΤΆ.Ε., Τ.ΣΆ. 

1. Στο άρθρο 33 του ν. 1902/1990 προστίθεται παρά¬ 
γραφος 6, που έχει ως εξής: 

"6. Με τον Κανονισμό που εκδίδεται σύμφωνα με την 
παράγραφο 4 του επόμενου άρθρου είναι δυνατόν να 
προβλέπεται η είσπραξη των ασφαλιστικών εισφορών των 
Τ.Ε.Β.Ε., Τ.Α.Ε. και Τ.Σ.Α. με την εφαρμογή μηχανογραφικού 
συστήματος. Στην περίπτωση αυτή, με τον ίδιο Κανονισμό, 

καθορίζεται και ο τρόπος και ο χρόνος είσπραξης των 
ασφαλιστικών εισφορών, ως και οι συνέπειες από την 
καθυστέρηση καταβολής τους'. 

2. Η παράγραφος 1 του άρθρου 34 του ν. 1902/1990 
αντικαθίσταται ως εξής: 

Ί. Η καταβολή των μηνιαίων εισφορών από τους ασφα¬ 
λισμένους των Τ.Ε.Β.Ε., Τ.Α.Ε. και Τ.Σ.Α. γίνεται σε μετρητά 
στις υπηρεσίες κάθε Ταμείου ή υποκαταστήματα τραπεζών, 
που συνεργάζονται με αυτά ή υποκαταστήματα άλλων υ¬ 
πηρεσιών, που λειτουργούν με τη μορφή ν.π.δ.δ. ή ν.π.ι.δ. 
ή δημόσιας επιχείρησης ή δημόσιου οργανισμού και έχουν 
σύμβαση με τα ανωτέρω Ταμεία για την είπραξη των εσόδων 
τους. 

Το Ταμείο αποστέλλει στον υπόχρεο ασφαλισμένο του, 
μέσα στο τρίτο δεκαήμερο κάθε μήνα, δελτίο ασφάλισης 
και εισφορών, το οποίο περιέχει όλα τα ατομικά και ασφα¬ 
λιστικά στοιχεία του υποχρέου και το ύψος της εισφοράς 
του μήνα αποστολής. 

Ο ασφαλισμένος καταβάλλει την αναγραφόμενη στο δελτίο 
εισφορά, εντός του επόμενου μήνα από εκείνο στον οποίο 
ανάγεται αυτή, στην υπηρεσία του Ταμείου ή στις συνερ- 
γαζόμενες με αυτό τράπεζες ή άλλους οργανισμούς. 

Η μετά την πάροδο του μήνα καταβολή της εισφοράς 
γίνεται μόνο σε υπηρεσίες του Ταμείου. 

Σε όλες τις περιπτώσεις ένα απόκομμα του δελτίου αυτού 
παραμένει στα χέρια του καταβάλλοντος'. 

3. Η παράγραφος 4 του άρθρου 34 του ν. 1902/1990 
αντικαθίσταται ως εξής: 

'4. Με Κανονισμό, που εκδίδεται από το διοικητικό συμ¬ 
βούλιο κάθε ταμείου και εγκρίνεται από τον Υπουργό Υγείας, 
Πρόνοιας και Κοινωνικών Ασφαλίσεων, καθορίζεται η δια¬ 
δικασία εφαρμογής των οριζομένων στην παράγραφο 1, ο 
τύπος και το περιεχόμενο των μηχανογραφικών αποδείξεων, 
καθώς και ο χρόνος αποστολής αυτών, οι αρμόδιες υπη¬ 
ρεσίες για την είσπραξη των αποδείξεων, ο τρόπος τηρή- 
σεως των ασφαλιστικών λογαριασμών, η μηχανογραφική 
παραγωγή των απαραίτητων ασφαλιστικών στοιχείων προς 
χρήση των ασφαλισμένων και των υπηρεσιών κάθε Ταμείου, 
ως και κάθε σχετική λεπτομέρεια. Μέχρι να εφαρμοσθεί το 
σύστημα καταβολής των εισφορών σε μετρητά, η είσπραξη 
των εισφορών σε κάθε Ταμείο εξακολουθεί να πραγματο¬ 
ποιείται κατά τις ισχύουσες διατάξεις". 

4. Στο άρθρο 3 του ν.δ. 4435/1964 (ΦΕΚ 217 Α'), όπως 
τροποποιήθηκε με το ν.δ. 4521/1966, προστίθεται τέταρτο 
εδάφιο, που έχει ως εξής: 

"Οπου εφαρμόζεται μηχανογραφικό σύστημα για την εί¬ 
σπραξη των εισφορών η προθεσμία των έξι (6) μηνών 
αρχίζει από τη λήξη του χρονικού διαστήματος, στο οποίο 
ανάγεται η εισφορά που πρέπει να καταβληθεί.” 

Άρθρο 7 , 

Υπολογισμός εφάπαξ βοηθήματος Ταμείου 
Προνοίας Δημοσίων Υπαλλήλων 

Για τον υπολογισμό του εφάπαξ βοηθήματος, που χορη¬ 
γήθηκε από το Ταμείο Προνοίας Δημοσίων Υπαλλήλων 
(Τ.Π.Δ.Υ.) σε ασφαλισμένους του κατά το χρονικό διάστημα 
από 1/1/1984-30/4/1985, λαμβάνεται υπόψη και το 25% 
της διαφοράς των αποδοχών, που προέκυψε από την 
κατάταξη των ανωτέρω σε μισθολογικά κλιμάκια βάσει του 
ν. 1505/1984, συμψηφιζομένων των προβλεπόμενων από 
το καταστατικό του Ταμείου εισφορών, που δεν έχουν 
καταβληθεί. - · 


Χρηματικές απαιτήσεις, που προκύπτουν από υπολογισμό 
ποσοστού μεγαλύτερου του ανωτέρω δεν αναγνωρίζονται, 
εκκρεμείς δε δίκες που αφορούν τέτοιες απαιτήσεις κα- 
ταργούνται. 

Άρθρο 8 

Ανάθεση εργασιών ασφαλιστικών οργανισμών 

1. Οι ασφαλιστικοί οργανισμοί, που εποπτεύονται από το 
Υπουργείο Υγείας, Πρόνοιας και Κοινωνικών Ασφαλίσεων 
μπορούν ύστερα από απόφαση του Δ.Σ. αυτών, εγκρινομένης 
από τον Υπουργό Υγείας, Πρόνοιας και Κοινωνικών Ασφα¬ 
λίσεων, να αναθέτουν σε φυσικά ή νομικά πρόσωπα δημόσιου 
ή ιδιωτικού δικαίου τις ακόλουθες εργασίες: 

α) Τη μελέτη, καταγραφή, αποτίμηση, αξιολόγηση και 
υποβολή προτάσεων για αξιοποίηση των περιουσιακών τους 
στοιχείων. 

β) Τη διοικητική και οικονομική οργάνωση των υπηρεσιών 
τους. 

γ) Το κλείσιμο των ισολογισμών - απολογισμών και τη 
λογιστική εν γένει ενημέρωση. 

δ) Τη μελέτη σκοπιμότητας για μηχανοργάνωση - μηχα¬ 
νογράφηση, 'καθώς και αυτήν την ίδια την μηχανοργάνωση 
- μηχανογράφηση των υπηρεσιών αυτών. 

2. Με αποφάσεις του Υπουργού Υγείας, Πρόνοιας και 
Κοινωνικών Ασφαλίσεων μπορούν να διατίθενται από το 
Λ.Β.Κ.Α. ποσά, για την ανάπτυξη προληπτικών δραστηριο¬ 
τήτων και υπηρεσιών κοινωνικής φροντίδας, καθώς και την 
άσκηση και βελτίωση της πρωτοβάθμιας παροχής υπηρεσιών 
υγείας στους ασφαλισμένους και συνταξιούχους των ασφα¬ 
λιστικών οργανισμών και την εν γένει προαγωγή της α¬ 
σφαλιστικής προστασίας αυτών. 

Στις αποφάσεις αυτές θα καθορίζεται κατά περίπτωση το 
ακριβές ύψος του διατιθέμενου από το Λ.Β.Κ.Α. ποσού, ο 
σκοπός για τον οποίο γίνεται η διάθεση αυτή, ο φορέας ή 
φορείς που θα αναλάβουν τήν υλοποίησή του, τυχόν χρο¬ 
νοδιάγραμμα, διαδικασίες και ό,τι θα κριθεί απαραίτητο για 
την περαίωση του συγκεκριμένου σκοπού. 

3. α) Με απόφαση του Υπουργού Υγείας, Πρόνοιας και 
Κοινωνικών Ασφαλίσεων δύν,ανται να συνιστώται επιτροπές 
ή ομάδες εργασίας με'αντικείμενο την κωδικοποίηση της 
νομοθεσίας των ασφαλιστικών οργανισμών, την απογραφή, 
αποτίμηση και εν γένει αξιοποίηση της περιουσίας τους, τη 
διοικητική και οικονομική οργάνωση, την πληροφορική των 
ασφαλιστικών οργανισμών, τη σύνταξη αναλογιστικών με¬ 
λετών, τη μελέτη για την επίλυση θεμάτων ασφαλιστικού 
περιεχομένου, καθώς και την,εκτέλεση εργασιών, οι οποίες 
εξυπηρετούν τους.σκοπούς της κοινωνικής ασφάλισης. 

β) Με την ίδια απόφαση καθορίζεται ο αριθμός των μελών,, 
η ιδιότητα αυτών και κάθε αναγκαία λεπτομέρεια για τη 
λειτουργία τους. 

γ) Στους προέδρους, τα μέλη και τους γραμματείς των 
επιτροπών ή ομάδων, καταβάλλεται κατά παρέκκλιση των 
κειμένων διατάξεων αποζημίωση κατά συνεδρίαση ή εφάπαξ 
ποσό, που ορίζεται με απόφαση του Υπουργού Οικονομικών 
και του Υπουργού Υγείας, Πρόνοιας και Κοινωνικών Ασφα¬ 
λίσεων. 

δ) Η σχετική δαπάνη θα βαρύνει το Λ.Β.Κ.Α. και δεν 
υπόκειται στους περιορισμούς των παρ. 1 και 4, του άρθρου 
3 του ν. 1256/1982 και του άρθρου 18 του ν. 1505/1984. 

ε) Οι διατάξεις της παρ. αυτής έχουν εφαρμογή και για 
τις επιτροπές ή ομάδες, που έχουν συσταθεί με την 1) 
Φ1/2/4156/27.11.1991 απόφαση των Υπουργών Εθνικής 

Οικονομίας, Οικονομικών και Υγείας, Πρόνοιας και Κοινω¬ 
νικών Ασφαλίσεων,, την 2) Φ.9/οικ. 173/22.1.1992 απόφαση 
του Υπουργού Υγείας, Πρόνοιας και Κοινωνικών Ασφαλί¬ 
σεων, την Φ.9 οικ. 546/25.2.1992 και Β/7/οικ. 1400/6-4-1992 
απόφαση του ιδίου, την 3) 479/14.10.1991 απόφαση του 
ιδίου, όπως τροποποιήθηκε με τις αποφάσεις 
733/11.12.1991, 12/20.1.1992, 70/3.2:1992 και την 
734/11.12.1991 απόφαση του ιδίου, όπως τροποποιήθηκε 
με την απόφαση 8/3.2.1992 και από την ημερομηνία συ¬ 
γκρότησής τους. 

4. α) Ομοίως με απόφαση του Υπουργού Υγείας, Πρόνοιας 
και. Κοινωνικών Ασφαλίσεων μπορεί ν' ανατίθεται το αντι¬ 
κείμενο των επιτροπών ή ομάδων εργασίας της προηγού¬ 
μενης παραγράφου μέχρι ποσού 2.500.000 δρχ. χωρίς δια¬ 
γωνισμό και για επί πλέον ποσό κατόπιν δημόσιου διαγω¬ 
νισμού σε φυσικά ή νομικά πρόσωπα δημόσιου ή ιδιωτικού 
δικαίου. Κατ' εξαίρεση η ανάθεση του παραπάνω αντικειμένου 
στο Σώμα Ορκωτών Λογιστών και το Οικονομικό Επιμελη¬ 
τήριο Ελλάδος γίνεται χωρίς διαγωνισμό και για ποσό άνω 
των 2.500.000 δρχ. β) Με απόφαση του Υπουργού Υγείας, 
Πρόνοιας και Κοινωνικών Ασφαλίσεων ορίζεται το ποσό της 
αμοιβής που θα βαρύνει το Λ.8.Κ.Α. και ο τρόπος καταβολής 
του. 

5. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων δύναται να συνιστώνται στους α¬ 
σφαλιστικούς οργανισμούς, επιτροπές ή ομάδες εργασίας 
με αντικείμενο το κλείσιμο των Ισολογισμών - Απολογισμών 
και την περαίωση λοιπών εκκρεμών υποθέσεων. 

Οι διατάξεις των εδ. β' και γ' της παρ. 3 και του εδ. α' 
της παρ. 4 του παρόντος άρθρου αναφορικά με την ανάθεση 
εφαρμόζονται ανάλογα στην προκειμένη περίπτωση. Η σχε¬ 
τική δαπάνη θα βαρύνει τον προϋπολογισμό των ασφαλι¬ 
στικών οργανισμών και δεν υπόκειται στους περιορισμούς 
των παρ. 1 και 4 του άρθρου 3 του ν. 1256/1982 και του 
άρθρου 18 του ν. 1505/1984. 

6. Με απόφαση των Υπουργών Οικονομικών και Υγείας, 
Πρόνοιας και Κοινωνικών Ασφαλίσεων, μπορεί να ανατίθεται 
σε εκπαιδεϋτικούς και ερευνητικούς φορείς ή σε πρόσωπα 
εγνωσμένου επιστημονικού κύρους η εκτέλεση εκπαιδευτι¬ 
κών προγραμμάτων, για την παροχή εξειδικευμένων γνώ¬ 
σεων στους υπαλλήλους της Γενικής Γραμματείας Κοινω¬ 
νικών Ασφαλίσεων, των εποπτευόμενων ασφαλιστικών ορ¬ 
γανισμών, καθώς και τα μέλη των'διοικήσεών τους, με 
στόχο την προαγωγή του έργου της κοινωνικής ασφάλισης. 

Η αποζημίωση των ανωτέρω φορέων ή προσώπων και οι 
όροι για την παροχή των υπηρεσιών τους καθορίζονται με 
τη σχετική υπουργική απόφαση. Με την ίδια απόφαση 
ορίζεται και η αποζημίωση των εκπαιδευομένων στις περι¬ 
πτώσεις, που τα εκπαιδευτικά προγράμματα πραγματοποιού¬ 
νται εκτός ωρών εργασίας. 

Οι σχετικές δαπάνες βαρύνουν το Λογαριασμό Βελτίωσης 
Κοινωνικής Ασφάλισης. 

Άρθρο 9 

Τροποποίηση της νομοθεσίας ασφαλιστικών 
οργανισμών με προεδρικά διατάγματα 


και Κοινωνικών Ασφαλίσεων, μετά από γνώμη του διοικητικού 
συμβουλίου των Ταμείων ή προκειμένου περί των Ταμείων 
Προνοίας Δικηγόρων μετά από απόφαση της γενικής συ¬ 
νέλευσης των μελών του οικείου Δικηγορικού Συλλόγου ή 
ετέρων οργάνων αυτού ή του οικείου Ταμείου εξουσιοδο- 
τουμένου εφάπαξ από τη γενική συνέλευση των μελών του 
Δικηγορικού Συλλόγου και γνώμη του Συμβουλίου Κοινωνικής 
Ασφάλειας. 

2. Με απόφαση του Υπουργού Υγείας, Πρόνοιας και 
Κοινωνικών Ασφαλίσεων, που εκδίδεται ύστερα από γνώμη 
του διοικητικού συμβουλίου του Ταμείου Επικουρικής Ασφά¬ 
λισης Αρτοποιών, μπορεί να αυξάνονται τα καταβαλλόμενα 
εκάστοτε ποσά συντάξεων, εφόσον το επιτρέπει η οικο¬ 
νομική κατάσταση του Ταμείου. 

Άρθρο 10 

Ανώτατο όριο εφάπαξ βοηθήματος Ταμείου 
Προνοίας Προσωπικού Ο.Σ.Ε. 

1. Το εφάπαξ βοήθημα του Ταμείου Προνοίας Προσωπικού 
Ο.Σ.Ε., από 29-7-1991 και στο εξής, δεν υπόκειται στον 
περιορισμό ανώτατου ορίου, που καθορίζεται από το άρθρο 
4 του α ν. 173/1967, όπως αυτό ισχύει κάθε φορά, εφόσον 
ο μέσος όρος των εσόδων της τελευταίας τριετίας, πριν 
από την έναρξη του κάθε οικονομικού έτους, που προέρ¬ 
χονται από τον κοινωνικό πόρο, που έχει θεσπισθεί υπέρ 
του Ταμείου, δεν υπερβαίνει το 15% των εσόδων, που 
προέρχονται από τις εισφορές, που καταβάλλουν οί ασφα¬ 
λισμένοι στο Ταμείο για την ίδια χρονική περίοδο. 

2. Για τους ασφαλισμένους, που αποχώρησαν από την 
υπηρεσία από 1/1/1985 έως 28/7/1991, δεν υφίσταται πε¬ 
ριορισμός ανώτατου ορίου του εφάπαξ βοηθήματος, εφόσον 
κρίθηκε δικαστικώς ότι, κατά τη διαχειριστική περίοδο, την 
προηγούμενη εκείνης που εξήλθαν, τα έσοδα του Ταμείου 
από τον κοινωνικό πόρο δεν ήταν ουσιώδη, σε σχέση με 
τα έσοδα που προέρχονται από τις εισφορές των ασφα¬ 
λισμένων κατά την ίδια περίοδο. 

Η καταβολή των χρηματικών διαφορών στους πιο πάνω 
δικαιούχους γίνεται σε πέντε άτοκες εξαμηνιαίες δόσεις, η 
πρώτη από τις οποίες θα καταβληθεί την 1-7-1992. 

Αν το οφειλόμενο ποσό είναι μικρότερο των 500.000 
δρχ., τότε καταβάλλεται ολόκληρο την 1-7-1992. 

Άρθρο 11 

Κράτηση υπέρ της Πανελλήνιας Ομοσπονδίας 
Πολιτικών Συνταξιούχων 

1. Η προβλεπόμενη από τις διατάξεις της παρ. 1 του 
άρθρου 1 του ν.δ. 645/1970 (ΦΕΚ 175 Α') κράτηση, που 
ενεργείται από τη μηνιαία σύνταξη των πολιτικών συντα¬ 
ξιούχων για λογαριασμό της Πανελλήνιας Ομοσπονδίας 
Πολιτικών Συνταξιούχων (Π.Ο.Π.Σ.), μεταβάλλεται σε προαι¬ 
ρετική και αυξάνεται σε είκοσι (20) δραχμές. 

2. .Οσοι δεν επιθυμούν την παρακράτησή της θα πρέπει 
να υποβάλουν απλή έγγραφη δήλωση στην αρμόδια 45η 
Διεύθυνση Ελέγχου και Πληρωμής Πολιτικών Συντάξεων 
του Γενικού Λογιστηρίου του Κράτους, οπότε παύει να 
ενεργείται η κράτηση από την πρώτη του μεθεπόμενου 
μήνα από την υποβολή της δήλωσης. 

3. Με απόφαση του Υπουργού των Οικονομικών, που 
εκδίδεται ύστερα από πρόταση της Π.Ο.ΓΓΣ., δύναται να 
αναπροσαρμόζεται η παραπάνω κράτηση. 


1. Οι διατάξεις της νομοθεσίας α) του Ταμείου Προνοίας 
Δικαστικών Επιμελητών, β) του Επικουρικού Ταμείου Υπαλ¬ 
λήλων Πυροσβεστικού Σώματος, γ) των Ταμείων Προνοίας 
Δικηγόρων τροποποιούνται, αντικαθίστανται, συμπληρώνο¬ 
νται και κωδικοποιούνται σε ενιαίο κείμενο με προεδρικό 
διάταγμα, προτεινόμενο από τον Υπουργό Υγείας, Πρόνοιας 

4. Η ισχύς των διατάξεων του άρθρου αυτού αρχίζει από 
την πρώτη του μεθεπόμενου μήνα από τη δημοσίευση του 
νόμου αυτού στην Εφημερίδα της Κυβερνήσεως. 

Άρθρο 12 

Προστασία αυτοαπασχολουμένων που επλήγησαν 
από τρομοκρατικές πράξεις 

1. Ασφαλισμένοι σε οργανισμούς κύριας ασφάλισης αυ¬ 
τοαπασχολουμένων. οι οποίοι εξαιτίας ή εξ αφορμής τρο¬ 
μοκρατικής πράξης, που αποδεικνύεται σύμφωνα με την 
παρ. 6 του άρθρου 2 του ν. 1977/1991 αναγκάστηκαν να 
διακόψουν τη λειτουργία της επιχείρησής τους, δικαιούνται 
σύνταξη, κατόπιν υποβολής αιτήσεως, από τον οικείο φορέα, 
εφόσον έχουν πραγματοποιήσει είκοσι (20) έτη ασφάλισης, 
ανεξάρτητα από το όριο της ηλικίας τους και δεν εργάζονται. 
Η συνταξιοδότηση αρχίζει μετά την έναρξη ισχύος του 
παρόντος νόμου και από της υποβολής της σχετικής αι- 
τήσεως. 

2. Για την αιτιώδη σχέση της διακοπής της λειτουργίας 
της επιχείρησης και τής τρομοκρατικής πράξης, αποφασίζει 
το Δ.Σ. του οικείου ασφαλιστικού οργανισμού με βάση τα 
πραγματικά δεδομένα, ιδία αν εχώρησε τραυματισμός του 
ασφαλισμένου ή διαρκής και σοβαρή απειλή κατά της ζωής 
του. 

3. Το ποσό της σύνταξης των πιο πάνω προσώπων ισούται 
με το ποσό που αντιστοιχεί σε τριάντα πέντε (35) έτη 
ασφάλισης και την ασφαλιστική κλάση ή κατηγορία, στην 
οποία είχαν καταταγεί κατά την ημερομηνία διακοπής λει¬ 
τουργίας της επιχείρησης. 

Άρθρο 13 

1. Με κοινές αποφάσεις των Υπουργών Οικονομικών και 
Εμπορικής Ναυτιλίας δύναται να ορίζεται ως πόρος του 
Ναυτικού Απομαχικού Ταμείου (Ν.Α.Τ.) ποσοστό του ει- 
σπραττόμενου από τα Λιμενικά Ταμεία τέλους κατά επιβάτη, 
όπως αυτό εκάστοτε καθορίζεται με κοινή απόφαση των 
ανωτέρω Υπουργών, η οποία εκδίδεται κατ εξουσιοδότηση 
του ν.δ. 3878/1958 και ν.δ. 158/1969. 

Ο υπέρ του Ν.Α.Τ. πόρος του προηγούμενου εδαφίου σε 
καμία περίπτωση δεν επιφέρει μείωση του εκάστοτε κατά 
επιβάτη εισπραττόμενου από τα Λιμενικά Ταμεία ποσού. Ο 
τρόπος αποδόσεως του ανωτέρω υπέρ Ν.Α.Τ. πόρου, καθώς 
και κάθε άλλη λεπτομέρεια για την εφαρμογή της παρούσας 
διάταξης καθορίζεται με απόφαση του Υπουργού Εμπορικής 
Ναυτιλίας. 

2. Η εισφορά του άρθρου 39 παρ. 2 ζ' του ν. 2008/1992 
(ΦΕΚ 16 Α'), υπέρ Ν.Α.Τ. βαρύνει το χρήστη των ρυμουλκικών 
υπηρεσιών, εισπράττεται από τον εκμεταλλευόμενο το ρυ¬ 
μουλκό, ο οποίος τον αποδίδει στο Ν.Α.Τ.. Υπόχρεοι για 
την είσπραξη και απόδοση της εν λόγω εισφοράς στο 
Ν.Α.Τ. είναι οι οριζόμενοι δια της παραγράφου 6 του άρθρου 
86 του κ.ν. 792/1978 (ΦΕΚ 220 Α'). Σε περίπτωση μη 
εμπρόθεσμης αποδόσεως η εισφορά προσαυξάνεται με τα 
νόμιμα πρόσθετα τέλη και εισπράττεται σύμφωνα με τις 
διατάξεις εισπράξεως των λοιπών εισφορών και δικαιωμάτων 
του Ν.Α.Τ.. Ο τρόπος εισπράξεως και αποδόσεως της 
εισφοράς στο Ν.Α.Τ., οι κυρώσεις ι καθώς και κάθε άλλη 
λεπτομέρεια της παρούσας διάταξης καθορίζονται με απο¬ 
φάσεις του Υπουργού Εμπορικής Ναυτιλίας. 

3. Με απόφαση του Δ.Σ. του Ν.Α.Τ., εγκρινόμενη από 
τον Υπούργό Εμπορικής Ναυτιλίας, δύναται να χορηγείται 


προς τα Ταμεία Προνοίας Εμπορικού Ναυτικού (Τ.Π.Ε.Ν.), 
κατόπιν αιτήσεώς τους, δια λογιστικών εγγραφών, έντοκο 
δάνειο, σε δραχμές ή συνάλλαγμα, από τα διαθέσιμα κε¬ 
φάλαια του Κλάδου Επικουρικής Ασφαλίσεως Ναυτικών με 
τους όρους που η εν λόγω απόφαση καθορίζει. 

4. Τα χορηγούμενα δάνεια της προηγούμενης Παραγράφου 
απαλλάσσονται από κάθε φόρο, τέλος ή άλλη επιβάρυνση 
υπέρ του Δημοσίου ή τρίτων. 

5. Με κοινές αποφάσεις των Υπουργών Οικονομικών και 
Εμπορικής Ναυτιλίας δύναται να ορίζεται ως πόρος του 
Ναυτικού Απομαχικού Ταμείου ποσοστό, εκ των ειπραττό- 
μενων από τους Οργανισμούς Λιμένος Πειραιώς και Θεσ¬ 
σαλονίκης, καθώς και από τα Λιμενικά Ταμεία, δικαιωμάτων 
προσόρμισης, παραβολής, πρυμνοδέτησης, ελλιμενισμού και 
παροπλισμού πόσης φύσεως πλοίων, πλοιαρίων και πλωτών 
ναυπηγημάτων όπως αυτά καθορίζονται από την ισχύουσα 
νομοθεσία. 

Ο υπέρ του Ν.Α.Τ. πόρος του προηγούμενου εδαφίου σε 
καμία περίπτωση δεν επιφέρει μείωση του εκάστοτε κατά 
πλοίο, πλοιάριο και πλωτό ναυπήγημα εισπραττόμενου από 
τους Λιμενικούς Οργανισμούς και Λιμενικά Ταμεία ποσού, 
που εισεπράττετο προ του εκάστοτε καθορισμού του υπέρ 
του Ν.Α.Τ. ποσοστού. 

Ο τρόπος αποδόσεως του ανωτέρω ποσού υπέρ Ν.Α.Τ,, 
καθώς και κάθε άλλη λεπτομέρεια για την εφαρμογή της 
παρούσας διάταξης καθορίζεται με απόφαση του Υπουργού 
Εμπορικής Ναυτιλίας. 

Άρθρο 14 

Επενδύσεις διαθεσίμων δημόσιων οργανισμών 
και ασφαλιστικών ταμείων 

I. Επιτρέπεται η διάθεση από τους δημόσιους οργανισμούς 
και τα ασφαλιστικά ταμεία μέχρι ποσοστού είκοσι τοις εκατό 
(20%) ετησίως από τα κατατεθειμένα στην Τράπεζα της 
Ελλάδος (ή άλλη τράπεζα) βάσει του α ν. 1611/1950 δια¬ 
θέσιμα κεφάλαιά τους, για επενδύσεις σε ακίνητα και σε 
εισηγμένους στο Χρηματιστήριο Αξιών τίτλους ομολογιακών 
δανείων γενικά και μετοχών ανωνύμων εταιρειών, με τους 
πιο κάτω όρους και προϋποθέσεις. 

1. Το εντός του πιο πάνω συνολικού ορίου (20%) διατι¬ 
θέμενο ποσό μπορεί να επενδυθεί κατά ποσοστό 40% αυτού 
σε ακίνητα και κατά το υπόλοιπο 60% σε χρεόγραφα. 

2. Τα ενδιαφερόμενο ασφαλιστικά ταμεία ή οργανισμοί 
μπορούν, εφόσον επιθυμούν, να προβούν σε επένδυση μόνο 
σε ακίνητα ή μόνο σε χρεόγραφα, με τον περιορισμό ότι 
το ποσό που θα διατεθεί δεν θα υπερβεί το πιο πάνω 
καθοριζόμενο ποσοστό για κάθε περίπτωση, δηλαδή το 40% 
ή 60% αντίστοιχα του ενός δεκάτου των διαθέσιμων κε¬ 
φαλαίων τους. 

3. Κατά τον υπολογισμό του ποσοστού (20%), που μπορεί 
να διατεθεί για τον πιο πάνω σκοπό από το σύνολο των 
ρευστών διαθέσμων κεφαλαίων κάθε οργανισμού ή ταμείου, 
θα προστίθενται τα τακτικά έσοδά του τα προβλεπόμένα 
στον αρμοδίως εγκεκριμένο προϋπολογισμό του για το έτος 
κατά το οποίο υποβάλλεται η αίτηση διάθεσης κεφαλαίων, 
θα αφαιρούνται δε στη συνέχεια: 

α) Ποσό που αντιστοιχεί είτε στο ήμισυ των προβλεπό- 
μενων στον εν λόγω προϋπολογισμό του οργανισμού ή 
Ταμείου τακτικών δαπανών αυτού, εάν η αναλογική σχέση 
μεταξύ των ασφαλισμένων του, εν ενεργεία υπαλλήλων και 
συνταξιούχων είναι τουλάχιστον 3 προς 1, είτε στο σύνολο 
των ετήσιων τακτικών δαπανών του, που έχουν προυπο- 

λογισθεΐ εάν η εν λόγω σχέση των εν ενεργεία υπαλλήλων 
προς τους συνταξιούχους είναι δυσμενέστερη. 

β) Ποσό Ισο προς το αχρησιμοποίητο υπόλοιπο, που 
υφίσταται κατά την υποβολή της αίτησης από χορηγηθεΐσες 
ήδη εγκρίσεις διάθεσης κεφαλαίων για επένδυση σε χρεό¬ 
γραφα κα ακίνητα. 

4. Τα ενδιαφερόμενο ασφαλιστικά ταμεία και οργανισμοί 
θα πρέπει στις σχετικές αιτήσεις τους να επισυνάπτουν 
πίνακα στον οποίο θα περιέχονται τα πιο κάτω στοιχεία: 

α) Συνολικό ύψος διαθέσιμων ρευστών κεφαλαίων τους 
(α.ν. 1611/1950) και πιστωτικό ίδρυμα στο οποίο έχουν 
κατατεθεί αυτά. 

β) Επενδύσεις που έχουν ήδη πραγματοποιηθεί: ι) σε 
χρεόγραφα και α) σε ακίνητα (τιμές κτήσης). 

γ)Ύψος επενδύσεων που τυχόν έχουν εγκριθεί και δεν 
έχουν πραγματοποιηθεί ακόμη: 

ι) σε χρεόγραφα και α) σε ακίνητα (με αναφορά στον 
αριθμό των σχετικών εγκριτικών αποφάσεων). 

δ) Αριθμός ασφαλισμένων: ι) εν ενεργεία υπαλλήλων και 
ιι) συνταξιούχων. 

ε) Ετήσιες τακτικές δαπάνες (συντάξεις, βοηθήματα κ.λπ.) 
όπως αυτές προκύπτουν από τον αρμοδίως εγκεκριμένο 
προϋπολογισμό του Ταμείου. 

στ) Αιτούμενο ποσό προς διάθεση για επένδυση: ι) σε 
χρεόγραφα και α) σε ακίνητα. 

ζ) Απαιτούμενος χρόνος για την πραγματοποίηση της 
αιτούμενης επένδυσης. 

II. Η ανάληψη των απαιτούμενων κεφαλαίων των ασφα¬ 
λιστικών ταμείων και λοιπών δημόσιων οργανισμών για τις 
πιο πάνω επενδύσεις θα πραγματοποιείται βάοει εντολής 
προς την τράπεζα στην οποία είναι κατατεθειμένα τα δια¬ 
θέσιμα κεφάλαια κάθε οργανισμού και θα συνοδεύεται από 
τη σχετική απόφαση του Δ.Σ. αυτού, καθώς και έγγραφο 
του εποπτεύοντος υπουργείου περί της συνδρομής των 
όρων και προϋποθέσεων τοποθέτησης των διαθεσίμων, που 
καθορίζονται με το άρθρο αυτό. 

Η ισχύς του άρθρου αυτού αρχίζει από 23-12-1980 

Άρθρο 15 

Ρύθμιοη ασφαλιστικών εισφορών, αυτοαπασχολουμένων 
που επλήγησαν από τρομοκρατικές πράξεις 

1. Οι ασφαλισμένοι των φορέων κοινωνικής ασφάλισης, 
αρμοδιότητας του Υπουργείου Υγείας, Πρόνοιας και Κοι¬ 
νωνικών Ασφαλίσεων, που ανήκουν στην κατηγορία των 
αυτοτελώς ή ανεξάρτητα απασχολούμενων προσώπων, οι 
επιχειρήσεις ή επαγγελματικές στέγες των οποίων επλή¬ 
γησαν από τρομοκρατικές ή άλλες βίαιες ενέργειες τρίτων, 
με αποτέλεσμα να υπάρξει ουσιώδης βλάβη των επαγγελ¬ 
ματικών τους συμφερόντων, υπάγονται στη ρύθμισή της α 
Φ. 11/616/15-3-91 απόφασης, η οποία κυρώθηκε με το 
άρθρο 23 του ν. 1976/1991 (ΦΕΚ 184 Α) για τις οφειλόμενες 
ατομικές ασφαλιστικές εισφορές, στους οικείους ασφαλι¬ 
στικούς φορείς, εφαρμοζόμενων αναλόγως των διατάξεων 
της απόφασης αυτής. 

2. Στη ρύθμιση της προηγούμενης παραγράφου μπορεί 
να υπαχθούν και τα πρόσωπα των ανωτέρω κατηγοριών 
των οποίών οι επιχειρήσεις ή επαγγελματικές στέγες έχουν 
υποστεί ζημιές, σύμφωνα με τα οριζόμενα στην ίδια παρά¬ 
γραφο. κατά το χρονικό διάστημα από 1/1/90 μέχρι και την 
ισχύ του παρόντος και έχουν υποβάλει ή θα υποβάλουν 
αίτηση μέχρι 30/6/92. 


Άρθρο 16 

Ρύθμιση θεμάτων παραπληγικών-τετραπληγικών 

1. Το πρώτο εδάφιο της παρ. 1 του άρθρου 42 του 
ν.1140/1981, αντικαθίσταται ως εξής: 

Ί. Ασφαλισμένοι φορέών κοινωνικής ασφάλισης, αρμο¬ 
διότητας Υπουργείου Υγείας, Πρόνοιας και Κοινωνικών 
Ασφαλίσεων, κρινόμενοι από Ειδική Επιτροπή, ως πάσχοντες, 
εκ τετραπληγίας-παραπληγίας με ποσοστό ιατρικής ανα¬ 
πηρίας 67% και άνω δικαιούνται μηνιαίου εξωιδρυματικού 
επιδόματος. - 

Η ισχύς της παραγράφου αυτής αρχίζει από 1/1/1990 

2. Το προβλεπόμενο από το άρθρο 42 του ν. 1140/1981 
επίδομα τετραπληγίας - παραπληγίας, χορηγείται από το 
Ιδρυμα Κοινωνικών Ασφαλίσεων και στους εν ενεργεία και 
συνταξιούχους υπαλλήλους ν.π.δ.δ., που υπάγονται στο 
ειδικό συνταξιοδοτικό καθεστώς του ν.3163/1955, καθώς 
και στα μέλη οικογένειας τους, με τις ίδιες προϋποθέσεις 
και στο ίδιο ποσό, που χορηγείται και στους λοιπούς 
ασφαλισμένους του. 

Το ίδιο επίδομα χορηγείται και από τους λοιπούς ασφα¬ 
λιστικούς οργανισμούς, που συνταξιοδοτούν το προσωπικό 
τους, βάσει ειδικών διατάξεων, που παραπέμπουν στις 
διατάξεις των δημοσίων υπαλλήλων ή επαναλαμβάνουν κατά 
βάση τις διατάξεις αυτές. 

3. Η παρ. 13 του άρθρου 38 του ν. 1759/1988 αντικαθί¬ 
σταται ως εξής: 

Ί3. Όπου από την ισχύουσα νομοθεσία των ασφαλιστικών 
οργανισμών, αρμοδιότητας Υπουργείου Υγείας, Πρόνοιας 
και Κοινωνικών Ασφαλίσεων προβλέπεται συμμετοχή, για 
τη χορήγηση αναπηρικών αμαξιδίων, τεχνητών μελών, ορ¬ 
θοπεδικών μηχανημάτων και ορθοπεδικών βοηθημάτων 
στους ασφαλισμένους τους, που πάσχουν από τετραπληγία 
ή παραπληγία, καταργείται. 

Η παρ.2 του άρθρου 32 του ν. 1876/1990 καταργείται. 

X. . 

Άρθρο 17 
Έναρξη ισχύος 

Η ισχύς του νόμου αυτού αρχίζει από τη δημοσίευσή του 
στην Εφημερίδα της Κύβερνήσεως, εκτός αν ορίζεται δια¬ 
φορετικά στις επί μέρους διατάξεις. 

Παραγγέλλομε τη δημοσίευση του παρόντος στην Εφημερίδα 
της Κύβερνήσεως και την εκτέλεσή του ως νόμου του Κράτους. 

Αθήνα, 5 Μαΐου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΣΤΕΦ. ΜΑΝΟΣ I. ΠΑΛΑΙΟΚΡΑΣΣΑΣ 

ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΔΗΜ. ΣΙΟΥΦΑΣ ΑΡΙΣΤ. ΠΑΥΛΙΔΗΣ 

θεωρήθηκε και τέθηκε η Μεγάλη Σφραγίδα τον Κράτους. 

Αθήνα, 7 Μαΐου 1992 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ* 

ΜΙΧ. ΠΑΠΑΚΩΝΣΤΑΝΤΙΝΟΥ 



ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 


Καποδιστρίου 34 
104 32 

22.3211 ΥΡΕΤΟΡ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52ι48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 · τηλ.: 52 .25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» » » 

Β 

» 

23.000 

V) 

» » » 

Γ 

» 

7.000 

δ) 

» » » 

Δ' 

» 

22.000 

ε) 

» » » 

Αναπτυξιακών Πράξεων 

» 

15.000 

στ) 

» » » 

Ν.Π.Δ.Δ 

» 

7 000 

ζ) 

» » » 

ΠΑΡΑΡΤΗΜΑ 

» 

4.000 

η) 

» » » 

Δελτ. Εμπ.& Βιομ.Ίδ 

» 

7.000 

θ) 

» » » 

Αν. Ειδικού Δικαστηρίου 

» 

2.000 

Ο 

» » » 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


- 

Πλη| 

ροφοί 

)ίες: τηλ. 52 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο- 

βοήθειας του Προσωπικού (ΤΑΠΕΤ) 

Δρχ. 

650 

» 

1.150 

» 

350 

» 

1.100 

» 

750 

» 

350 

» 

200 

» 

350 

» 

100 

» 

2.500 

» 

5.000 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








